**Образац 12**

**ЈАВНО ПРЕДУЗЕЋЕ ЗА КОМУНАЛНУ ДЕЛАТНОСТ**

**„3.СЕПТЕМБАР“**

**НОВА ВАРОШ, Карађорђева бр.114**

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01.2020.- 31.03.2020.године

Нова Варош,25.05.2020.године

**I ОСНОВНИ СТАТУСНИ ПОДАЦИ**

**Пословно име**: ЈП „3.СЕПТЕМБАР“

**Седиште:** НОВА ВАРОШ,Карађорђева бр.114

**Претежна делатност:** скупљање,пречишћавање и дистрибуција воде

**Матични број**: 07210426

**ПИБ:** 101977908

**Надлежно министарство:** МИНИСТАРСТВО ПРИВРЕДЕ РЕПУБЛИКЕ СРБИЈЕ

Делатности јавног предузећа за комуналну делатност су:

* Скупљање,пречишћавање и дистрибуција воде,
* Прикупљање и одвођење отпадних канализационих вода,
* Прикупљање и одвожење комуналног неопасног оптада.
* Као и друге поверене комуналне делатности Одлуком о организовању јавног предузећа за комуналне делатности „3.Септембар“ Нова Варош број:06-43/4/2016-02 од 28.11.2016.године („Општински службени гласник“,бр.01/2013,3/2013,9/2013,18/2013 и 21/2016) и Одлуке о комуналним делатностима на територији општине Нова Варош,број:06-115/10/2017-02 од 16.11.2017.године.

**Годишњи**/трогодишњи програм пословања: годишњи Програм пословања за 2020.годину је усвојен на седници Скупштине општине Нова Варош,26.12.2019.године.Закључак о давању сагласности број: 06-102/22/2019-02 од 26.12.2019.године.

Предузеће је у првом кварталу 2020. године реализовало пословну активност у планираном обиму и задовољавајућем квалитету.Рок за усвајање првог каварталног извештаја је 30 дана након истека квартала, дакле до 30.04.2020.год. На жалост свет и Србију погодила је пандемија корoна вируса, због којег је уведено ванредно стање 15.03.2020.године и исто је трајло до 06.05.2020.године те је из овог разлога нови рок за усвајање овог извештаја 30 дана након укидања ванредног стања, дакле до 06.06.2020.године.

**II ОБРАЗЛОЖЕЊЕ ПОСЛОВАЊА**

У првом кварталу 2020.године Предузеће је обављало своје редовне пословне активности у складу са усвојеним Програмом пословања за текућу годину.

* Испорука воде је била континуирана и прописаног кавалитета.Пошто се ради о зимском периоду који је иначе код нас врло хладан и са доста падавина инвестициони радови по потписаним уговорима са оснивачем су извођени када су то временске прилике дозвољавале.Радило се доста на текућем одржавању и отклањању кварова на водоводу и канализацији,замени неисправних водомера. Изведене су санације на кваровима на цевоводу Фи 100 у Дому здравља, фи 200 на цевоводу Црно врело-Шапоњића врело.Доста квараова смо имали у Амзићима и Бурађи. Санирани кварови на канализационим инсталацијама и репарирана и замењена пумпа на путоксу на Браношевцу.
* У посматраном периоду радило се на издавању техничких услова за прикључење на водоводну и канализациону мрежу у оквиру обједињене процедуре преко Одељења за урбанизам и све су то углавном викенд објекти и апартмани у туристичкој зони Златара.
* Настављено са извођењем радова на изградњи водоводне мреже у Божетићима, по уговору са општином као инвеститором, а све у циљу решавања вишедеценијског проблема са водоснабдевањем у Божетићима и околним селима који гравитирају ка њима,стављањем у експоатацију врло стабиланог и издашног извора Ћурчића врело. На пролеће следе тенедери за извођење грађевинских радова на каптажама,резервоарима,црпним станицама које ће расписивати локана управа.
* У редовно одржавање спадају свакако отклањање кварова на цевима већих и мањих промера,замена вентила и интервенције на одгушењу канализације разних пресека.
* У сарадњи са УТВСИ из Београда,немачким ГИЗ –ом и кипарском фирмом Хидро комп,кренули смо у пројекат „Управљање инфраструктурним средствима-савети предузећима водовода југоисточне Европе“, а главни задатак је попис и евиденција водовода и канализације у општини Нова Варош,на ортофото снимцима са свим елементима који се налазе у систему водовода и канализације..Успешно смо унели преко 80 % водоводне мреже у градском подручју.
* У току првог квартала 2020. године фактурисано је 19.873 м3 воде привредним субјектима и 143.187 м2 за услугу изношења смећа,док је физичким лицима фактурисано 91.550 м3 воде и за услугу изношења смећа 763.607 м2.
* У току првог квартала 2020.год.,радило се на зимском одржавању града по уговору који имамао са оснивачем и који је на снази од 30.11.2019. до 31.03.2020.године за одражавање градских улица, као и путних праваца Липа-Аниште-Акмачићи и Нова Варош-Божетићи-Штитково. Поверни посао је одрађен благовремено,квалитетно и уз надзор Одељења за инвестивије и јавне набавке општионе Нова Варош.У следћем табеларном прегледу види се број утрошених радних сати на зимском одржавању у периоду од 01.01.-31.03.2020.год.

**Утрошени радни сати на зимском одржавању у периоду**

**01.01-31.03.2010 године**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **месец** | **ФАП 1417** | | | **ФАП 2635** | | | **РОВОКОПАЧ** | | |
| Н.Варош  Божетићи  Штитково | Аниште  Липа Акмачићи | Нова Варош | Н.Варош  Божетићи  Штитково | Аниште  Липа Акмачићи | Нова Варош | Н.Варош  Божетићи  Штитково | Аниште  Липа Акмачићи | Нова Варош |
| Јануара |  |  | 78 | 94,5 | 37 |  |  | 7,5 | 44 |
| Фебруар |  |  | 89 | 79,5 | 28,5 |  | 5 | 4,5 | 65,5 |
| Март |  |  | 36,5 | 36 | 23,5 |  | 4,5 | / | 15 |
| **УКУПНО:** |  |  | **203,5** | **210** | **89** |  | **9,5** | **12** | **124,5** |

* **Фап 1417 203,5 сати**
* **Фап 2635 299 сати**
* **Ровокопач 146 сати**

Наведени путни правци су редовно посипани индустријском сољу и ризлом.За ове намене утошено је 110 т индустријске соли и 550 т ризле у посматраном периоду.

* Редовно се врши прикупљање отпада у градским и сеоским срединама.У граду отпад купимо сваког дана због повећаног обима отпада а у сеоским срединама по уговору једном недељно,с тим да на најфреквентније локације,попут Кокиног Брода и Акмачића идемо и два пута недељно,што на жалост некада није ни то довољно.
* Одржавање деопније у Друглићима је у првом кварталу била обавеза ЈКП „Услуга“ Прибој са којима заједнички по кварталима одржамао депонију у току године.
* Активности на градској пијаци су се одвијале по плану без неких значајнијих проблема. Због зимског периода и хладног времена и понуда на пијаци је била мања од уобичајене.
* На градском гробљу Коцељ су на жалост све дводелне гробнице попуњене и одмах по стабилизацији временских услова кренули смо са израдом нових гробних места.

**1.** **БИЛАНС УСПЕХА**

Предузеће је Програмом пословања за 2020.годину, планирало пословни добитак пре опорезивања од 1560 хиљ.дин. Реализацијом пословних активности у току првог квартала 2020.године реализовали смо на овој позицији пословну добит у износу од 1.430 хиљ.дин.

**2.** **БИЛАНС СТАЊА**

Образац Биланс стања приказује Стање на дан 31.12.2019.године и стање активе и пасиве на дан 31.03.2020.године.

**3. ИЗВЕШТАЈ О ТОКОВИМА ГОТОВИНЕ**

У обрасцу Токови готовине приказана је план у периоду 01.01.2020.-31.12.2020. као и кумулативну рализацију у периоду (01.01.2020.-31.03.2020.) и из истог се види прилив готовине по основу:

* продаје услуга и изведених радова и
* прилив по основу наплаћених камата.

Одливи готовине по основу:

* Исплате обавезе према добављачима за преузету робу,
* Отплате кредита банци
* Исплате затезних камата
* Исплата зарада са припадајућим порезима и доприносима запосленим.

**4. ТРОШКОВИ ЗАПОСЛЕНИХ**

Зараде запосленим су вршене у складу са Програмом пословања и никаквих одступања у том делу није било.Реализација је 89,00 % у односу на план.

**5. ДИНАМИКА ЗАПОСЛЕНИХ**

На крају првог квартала Предузеће има 58 запослених, и то у сталном радном односу 50 и 8 запослених на одређено и по уговору о привременим и повременим пословима.

**6. КРЕТАЊЕ ЦЕНА ПРОИЗВОДА И УСЛУГА**

Када су у питању цене комуналних услуга,у посматраном периоду није било промене истих,што се види из обрасца Кретање цена производа и услуга.

**7. СУБВЕНЦИЈЕ И ОСТАЛИ ПРИХОДИ ИЗ БУЏЕТА**

Предузеће у посматраном периоду текуће године није имало субвенција из буџета.

**8. СРЕДСТВА ЗА ПОСЕБНЕ НАМЕНЕ**

Средства за спортске активности су планирана у износу од 30 хиљ.дин. за 2020.годину али иста нису реализована у току првог квартала 2020.године. Средства за репрезентацију су реализована у односу на план на нивоу првог квартала са 10% док су средства за рекламу и пропаганду реализована у односу на план за први квартал 80%.

**9. ИЗВЕШТАЈ О ИНВЕСТИЦИЈАМА**

Све инвестиционе активности којима се бави предузеће су везане за Уговоре са оснивачем, општинском управом, у смислу изођења уговорених радова где је инвеститор општина. У току првог квртала завршен је и фактурсан део изввршених радова на цевоводу за извориште Ћурчића врело у износу од 1,18 мил.динара.

**III ЗАКЉУЧНА РАЗМАТРАЊА И НАПОМЕНЕ**

У току првог квартала 2020.године ЈП „3.Септембар“ Нова Варош је остварило реализацију планираних пословних активности на задовољавајућем нивоу.

Обавезе које имамо према добављачима трудимо се да измирујемо у валути. Кредит који имамо код пословне банке и чија транша доспева месечно редовно сервисирамо.У посматраном периоду нисмо имали ни дана блокаде пословних рачуна, зараде запослених се измирују редовно. Оно што се јавља као проблем је недостатак радне снаге за физичке послове. У ситуацији смо да имамо све више обавеза, захваљујући пословима које добијамо од оснивача и помоћу којих и успевамо да одржимо ликвидност, али на жалост стуктура запослених је таква да све чешће имамо проблем са одсуствима са посла због болести, а тешко да можемо да нађемо адекватне замене на пословима изношења оптада, брисања улица и одржавања чистоће али и физичких радника на водоводу и канализацији.

Наплата комуналних услуга је код буџетских корисника скоро 100%, код остале привреде око 80% и код грађана.Проблем су мање више исти дужници које морамо да наплатимо утужењем, што изискује и нама и њима додатне трошкове, који нису занемарљиви.

Датум: 25.05.2020.год  **ДИРЕКТОР**

Сузана Шуљагић,дипл.ецц.